
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης για την επέκταση της δραστη¬ 
ριότητας και λειτουργίας εργοστασίου παραγωγής καρφιών και 
κοχλιών της «ΑΕ ΚΑΡΦΟΒΕΛΟΝΟΠΟΙΙΑ ΘΑΡΡΟΣ - ΑΦΟΙ 
ΤΖΙΟΤΜΑΚΗ» στη θέση 5ο χιλιόμετρο της ΕΟ Τιρνάβου Λάρι¬ 
σας της κτηματικής περιφέρειας Κοινότητας Αγίας Σοφίας . . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου, κτίσματος φερομένου ως ιδιοκτη¬ 
σία Ιγνατίου Δήσου, που βρίσκεται στον οικισμό Πετρί της νήσου 


Λέσβου και καθορισμός ειδικών όρων και περιορισμών δόμησης . 2 
Χαρακτηρισμός ιδιωτικής οδού, παρόδου της οδού Προφήτου Ηλία, 
σαν νομίμως υφισταμένης προ του έτους 1923 στην Κηφισιά, 

Ο.Τ. 91γ. 3 

Επέκταση του Ρυμοτομικού Σχεδίου Δορκάδας Κοινότητας Καρτε- 

ρών Ν. Θεσσαλονίκης. 4 

Τροποποίηση καθορισμού ορίων, όρων και περιορισμών δόμησης 
στον οικισμό Σταθμό Τοξοτών του Ν. Ξάνθης. 5 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 254 (1) 

Αναγκαστική απαλλοτρίωση έκτασης για την επέκταση της δραστηριό¬ 
τητας και λειτουργίας εργοστασίου παραγωγής καρφιών και κο¬ 
χλιών της «ΑΕ ΚΑΡΦΟΒΕΛΟΝΟΠΟΙΙΑ ΘΑΡΡΟΣ - ΑΦΟΙ 
ΤΖΙΟΤΜΑΚΗ» στη θέση 5ο χιλιόμετρο της ΕΟ Τιρνάβου Λάρισας 
της κτηματικής περιφέρειας Κοινότητας Αγίας Σοφίας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του Ν.Δ. 797/1971 «περί αναγκαστικών απαλλο¬ 
τριώσεων» σε συνδυασμό με τις διατάξεις του Β.Δ. 139/1971 «περί αρ¬ 
μοδιότητας των Νομαρχών προς κήρυξη αναγκαστικών τινων απαλλο¬ 
τριώσεων». 

2. Τις διατάξεις του άρθ. 10 παρ. Ια του Ν.Δ. 2176/1952 «περί 


μέτρων προστασίας της Επαρχιακής Βιομηχανίας», όπως 
τροποποιήθηκε μεταγενέστερα. 

3. Τις διατάξεις του άρθρου 1 του Π.Δ. 347/1986 για τη μεταβί¬ 
βαση αρμοδιοτήτων στους Νομάρχες και στις Περιφερειακές Αρχές Δια- 
νομαρχιακού επιπέδου. 

4, Την αριθ. πρωτ. Φ722/2126/4.10.1989 πρόταση της Διεύθυν¬ 
σης Βιομηχανίας Ν. Λάρισας για κήρυξη αναγκαστικής απαλλοτρίωσης 
υπέρ της ΑΕ «ΚΑΡΦΟΒΕΛΟΝΟΠΟΙΙΑ ΘΑΡΡΟΣ - ΑΦΟΙ ΤΖΙΟΪ- 
ΜΑΚΗ» στην οποία αιτιολογούνται οι λόγοι της δημόσιας ωφέλειας, 
αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την επέκταση των δραστηριοτήτων και λει¬ 
τουργίας του εργοστασίου παραγωγής καρφιών και κοχλιών της ΑΕ 
«ΚΑΡΦΟΒΕΛΟΝΟΠΟΙΙΑ ΘΑΡΡΟΣ - ΑΦΟΙ ΤΖΙΟΤΜΑΚΗ», έκτα¬ 
σης συνολικού εμβαδού 8003 τ.μ. που βρίσκεται στο 12ο χιλ. της ΕΟ 
Λάρισας - Τιρνάβου της κτηματικής περιφέρειας της Κοινότητας Αγίας 
Σοφίας Νομού Λάρισας και φαίνεται με τα στοιχεία ΑΒΓΔΑ και με κλί¬ 
μακα 1:500 στο από Μάρτιο 1988 κτηματολογικό διάγραμμα και κτη- 
ματολογικό πίνακα που συντάχθηκε από το Χρήστο Αντ. Βαλσαμίδη 
Πολ. Μηχ/κό και θεωρήθηκε στις 3.10.1989 από τους Θεοδ. Θεοδο¬ 
σίου τεχνικό Προϊστάμενο και Αρ. Αγγελόπουλο Δ/ντή της Δ/νσης Βιο¬ 
μηχανίας Ν. Λάρισας. 

Η απαλλοτρίωση κηρύσσεται με τον όρο ότι ο υπέρ του οποίου η 
απαλλοτρίωση ΑΕ «ΚΑΡΦΟΒΕΛΟΝΟΠΟΙΙΑ ΘΑΡΡΟΣ - ΑΦΟΙ 
ΤΖΙΟΤΜΑΚΗ» θα καταθέσει στην Κτηματική Τπηρεσία Ν. Λάρισας, 
σύμφωνα με τις διατάξεις του άρθρου 12 του Ν.Δ. 2176/1952 εγγυη¬ 
τική επιστολή αναγνωρισμένης στην Ελλάδα Τράπεζας, η οποία να κα¬ 
λύπτει ποσοστό ίσο προς το είκοσι τοις εκατό (20%) επί του συνολικού 
ποσού της αποζημίωσης, όπως αυτή θα προσδιορισθεί από την αρμόδια 
Επιτροπή του άρθρου 15 του Ν.Δ. 797/1971. Η εγγύηση αυτή θα κα- 
ταπέσει υπέρ του Δημοσίου και των ιδιοκτητών, της απαλλοτριούμενης 
έκτασης στην περίπτωση μη εμπρόθεσμης έναρξης ή έκτελεσης του έρ¬ 
γου από την υπέρ του οποίου η απαλλοτρίωση, σύμφωνα με τις διατά¬ 
ξεις του άρθρου 4 του Ν. 2948/1922 που επαναφέρθηκε σε ισχύ με τις 
διατάξεις του άρθρου 13 του Ν.Δ. 2176/1952. 

Η απαλλοτρίωση κηρύσσεται υπέρ και με δαπάνη της ΑΕ «ΚΑΡΦΟ- 
ΒΕΛΟΝΟΠΟΙΙΑ ΘΑΡΡΟΣ - ΑΦΟΙ ΤΖΙΟΤΜΑΚΗ». 

Στην έκταση που απαλλοτριώνεται προβάλλει δικαιώματα κυριότη¬ 
τας η Φανή Αγραφιώτου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 20 Φεβρουάριου 1990 
Ο Νομάρχης 
ΙΩΑΝΝΗΣ ΚΟΤΛΑΞΗΣ 

ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 7980 (2) 

Χαρακτηρισμός ως διατηρητέου, χτίσματος φερομένου ως ιδιοκτησία 

Ιγνατίου Δήσου, που βρίσκεται στον οικισμό Πετρί της νήσου Λέσβου 

και καθορισμός ειδικών όρων και περιορισμών δόμησης. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2) αυ¬ 
τού, όπως τροποποιήθηκε με τις διατάξεις του Ν. 1772/88 «Τροποποί¬ 
ηση των διατάξεων του Ν. 1577/85 «Γενικός Οικοδομικός Κανονι¬ 
σμός» και άλλες σχετικές διατάξεις (ΦΕΚ 91/Α/88). 

2. Το υπ’ αριθ. 1/86 Π.Δ. «Καθορισμός αρμοδιοτήτων Υπουργείου 
Αιγαίου» (φΕΚ 1/Α/86) και ειδικότερα τα άρθρα 2 (παρ. 3, εδ. ζ, περ. 
αα) και 5 αυτού. 

3. Το υπ’ αριθ. 359/86 Π.Δ. «Οργανισμός Υπουργείου Αιγαίου» 
(ΦΕΚ 158/Α/86) και ειδικότερα το άρθρο 5 (παρ. 1, Ε και παρ. 2, Ε, 
8) αυτού. 

4. Την αριθ., 2497/10.4.89 απόφαση του Υπουργού Αιγαίου «Με¬ 
ταβίβαση αρμοδιοτήτων στο Γενικό Γραμματέα και του δικαιώματος 
να υπογράφουν «Με εντολή Υπουργού» στους Προϊσταμένους Δ/νσεων 
και Τμημάτων του Υπουργείου Αιγαίου (ΦΕΚ 246/Β/11.4.89). 

5. Το φάκελλο του θέματος ο οποίος διαβιβάσθηκε με το αριθ. 
33757/2913/18.4.89 έγγραφο της Δ/νσης Πολεοδομικού Σχεδια- 
σμού, Τμήμα Παραδοσιακών Οικισμών του ΥΠΕΧΩΔΕ, στο Τμήμα 
Πολιτιστικής Ανάπτυξης της Δ/νσης Περιφερειακής Ανάπτυξης του 
Υπουργείου Αιγαίου και έλαβε τον αριθ. πρωτ. 3495/16.5.89 του 
Υπουργείου Αιγαίου. 

6. Την από 2.8.89 νεώτερη αίτηση του Ιγνατίου Δήσου στο Υπουρ¬ 
γείο Αιγαίου με την οποία ζητά τον χαρακτηρισμό του κτιρίου του ως 
διατηρητέου και την ανέγερση προσθήκης καθ’ ύψος. 

7. Την από 1.12.89 αιτιολογική έκθεση του Τμήματος Πολιτιστικής 
Ανάπτυξης της Δ/νσης Περιφερειακής Ανάπτυξης του Υπουργείου Αι¬ 
γαίου. 

8. Την από 11.12.89 απάντηση του ενδιαφερομένου Ιγνατίου Δή¬ 
σου, ότι αποδέχεται τον χαρακτηρισμό του χτίσματος ως διατηρητέο, 


αποφασίζουμε: 

1. Χαρακτηρίζεται ως διατηρητέο το χτίσμα που είναι τοποθετημένο 
στην ανατολική πλευρά του οικοπέδου καθώς και ο αυλότοιχος προς τον 
Κοινοτικό δρόμο, που βρίσκεται στον οικισμό Πετρί της νήσου Λέσβου, 
φερόμενο ως ιδιοκτησία Ιγνατίου Δήσου, όπως αυτά φαίνονται σημειω¬ 
μένα στο πρωτότυπο τοπογραφικό διάγραμμα σε κλίμακα 1:100 που 
θεωρήθηκε από τον Προϊστάμενο του Τμήματος Πολιτιστικής Ανάπτυ¬ 
ξης της Δ/νσης Περιφερειακής Ανάπτυξης του Υπουργείου Αιγαίου με 
την αριθ. 7980/1990 πράξη του και το οποίο συνοδεύει την παρούσα 
απόφαση, επειδή πρόκειται για χτίσμα με αξιόλογα αρχιτεκτονικά στοι¬ 
χεία και βρίσκεται στον παραδοσιακό ιστό του οικισμού. 

2. Στο χαρακτηριζόμενο ως διατηρητέο κτίσμα και στον αυλότοιχο 
απαγορεύεται κάθε αφαίρεση, αλλοίωση ή καταστροφή των επιμέρους 
αρχιτεκτονικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του χαρακτηριζομένου ως διατη¬ 
ρητέου κτίσματος εφόσον δεν αλλοιώνεται ο αρχιτεκτονικός του χαρα¬ 
κτήρα. 

4. Επιτρέπεται η προσθήκη καθ’ ύψος στο κτίσμα, που είναι τοποθε¬ 
τημένο στην ανατολική πλευρά του οικοπέδου και η εξάντληση του επι- 
τρεπομένου Σ.Δ. σύμφωνα με μελέτη που εγκρίνεται από την ΕΠΑΕ Ν. 
Λέσβου. 

5. Δεν επιτρέπεται η τοποθέτηση φωτεινών επιγραφών και διαφημί¬ 
σεων στο χαρακτηριζόμενο ως διατηρητέο κτίσμα και τον αυλότοιχο αυ¬ 
τού. Επιτρέπεται μόνο η τοποθέτηση επιγραφών περιορισμένων διαστά¬ 
σεων, που πληροφορούν για τυχόν χρήση των χώρων του κτιρίου. 

6. Για οποιαδήποτε οικοδομική εργασία στο εξωτερικό και εσωτερικό 
του διατηρητέου κτίσματος και του περιβάλλοντος χώρου του καθώς 
και για την τοποθέτηση επιγραφών απαιτείται η έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα που τη συνο¬ 
δεύει στην Εφημερίδα της Κυβερνήσεως. 

Μυτιλήνη, 30 Ιανουάριου 1990 

Ο ΥΠΟΥΡΓΟΣ 

ΑΝΤΩΝΙΟΣ ΦΟΥΣΑΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. οιχ.4343/250/90 (3) 

Χαρακτηρισμός ιδιωτικής οδού, παρόδοιι της οδού Προφήτου Ηλία, σαν 

νομίμως υφιστάμενης προ του έτους 1923 στην Κηφισιά, Ο.Τ. 91γ. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις της παραγρ. 4 του άρθρου 20 του από 17.7.1923 
Ν.Δ/τος «περί σχεδίων πόλεων κ.λπ.». 

2. Τις διατάξεις της παραγρ. 1 του άρθρου 5 του Ν.Δ/τος 1 147/72 
«περί διοικήσεως της Μείζονος Πρωτευούσης». 

3. Τις διατάξεις του Ν.Δ/τος 532/1970 σε συνδυασμό με τις διατά¬ 
ξεις του υπ’ αριθ. 712/1970 και 198/1972 Β.Δ/των. 

4. Τις διατάξεις του άρθρου 3 του υπ’ αριθ. 805/72 Β.Δ/τος «περί 
καθορισμού διατηρούμενων υπέρ του Νομάρχου Αττικής αρμοδιοτή¬ 
των». 

5. Τις διατάξεις της υπ’ αριθ. 5408/1214/14.3.1985 κοινής απο- 
φάσεως Νομάρχου Ανατ. Αττικής «περί καθορισμού αρμοδιοτήτων». , 

6. Την από 23.11.88 αίτηση του Μιχαήλ Ζαγάρη, Λεωνίδα Γε- 
ράρδη και Ευδοκίας Γεράρδη με την οποία ζητούν τον χαρακτηρισμό 
της ιδιωτικής οδού παρόδου της οδού Προφήτου Ηλία Ο.Τ. 91γ στην 
Κηφισιά, σαν προϋφισταμένη πριν από το έτος 1923. 

7. Το 8632/17.2.1917 συμβ. του συμβ/φου Αθηνών Διονυσίου 
Κλάδη. 

8. Το 11010/12.5.1910 συμβ. του συμβ/φου Αθηνών Διονυσίου 


Κλάδη. 

9. Το 1144/20.3.1900 συμβ. του συμβ/φου Αθηνών Αγγέλου 
Γ ρηγορόπουλου. 

10. Το 240/20.5.1926 συμβ. του συμβ/φου Αθηνών Χαριδήμου 
Βαραντζή. 

11. Το με ημερομηνία 9.1.1925 σχεδιάγραμμα που συνοδεύει το 
240/1926 Συμβόλαιο. 

12. Το υπ’ αριθ. 3/2/18.1.90 γνωμοδότηση του Συμβουλίου 
ΧΟΠ, Ν.Α.Α. 

13. Το από Νοέμβριο 1988 τοπογραφικό του Μηχανικού Στέργιου 
Ανδρέου στο οποίο σημειώνεται με ερυθρή γραμμή η εν λόγω οδός, απο¬ 
φασίζουμε: 

Αναγνωρίζουμε την ιδιωτική οδό, πάροδο της οδού Προφήτου Ηλία 
στην Κηφισιά Ο.Τ. 91γ σαν νομίμως υφισταμένη προ του έτους 1923. 

Ακριβές αντίγραφο του πρωτοτύπου σχεδιαγράμματος που τη συνο¬ 
δεύει (ένα διάγραμμα σε κλίμακα 1:100) θα αναρτηθεί στο κτίριο της 
Δ/νσης Πολεοδομίας Τμήμα Τοπογραφικό 2ος όροφος για ένα 15νθή- 
μερο στον πίνακα ανακοινώσεων. 

Η ισχύς της παρούσης αρχίζει από την ημέρα της δημοσίευσής της 
στην Εφημερίδα της Κυβερνήσεως. 

Αγ. Παρασκευή, 15 Φεβρουάριου 1990 

Ο Νομάρχης κ.α.α. 

ΧΡΗΣΤΟΣ ΓΟΥΛΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΑΠ/ΠΜ/45362/1971 (4) 

Επέκταση του Ρυμοτομικού Σχεδίου Δορκάδας Κοινότητας Καρτερών 
Ν. Θεσσαλονίκης. 

Η ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923, όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρθρα 
3 και 70. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αρ. 1018/71 Ν.Δ/γμα (ΦΕΚ 
220 Α') και με την παρ. 3 του άρθρου 34 του Ν. 1577/85 (ΦΕΚ 210/ 
Α). 

3. Τις διατάξεις του υπ’ αρ. 183/1986 Π.Δ/τος (ΦΕΚ 70/Α) και 
ειδικότερα το άρθρο 1 (παρ. 1). 

4. Την αρ. Γ4δ/15883/1903/8.2.1988 απόφαση του Υπουργού 
Προεδρίας της Κυβέρνησης και Αναπλ. Υπουργού Περιβάλλοντος, Χω¬ 
ροταξίας και Δημ. Έργων. 

5. Την υπ’ αρ. 2/1989 γνωμοδότηση του Κοινοτικού Συμβουλίου 
Καρτερών. 

6. Την υπ’ αριθμ. 1253/28.11.1989 γνωμοδότηση του Σ.Χ.Ο.Π. 
Νομού θεσ/νίκης, αποφασίζουμε: 

Άρθρο 1 

1. Εγκρίνεται η επέκταση του Ρυμοτομικού σχεδίου Δορκάδας, όπως 
αυτή φαίνεται στο τοπογραφικό Διάγραμμα 1:1000, που θεωρήθηκε 
από τον Δ/ντή Πολεοδομίας Θεσ/νίκης, και που συνοδεύει την απόφαση 
αυτή. 

2. Το ακριβές αντίγραφο του πρωτοτύπου διαγράμματος που την συ¬ 
νοδεύει να αναρτηθεί μετά την δημοσίευση της απόφασης αυτής στην 
Εφημερίδα της Κυβερνήσεως, στο κτίριο της Δ/νσης Πολεοδομίας, Μα- 
νουσογιαννάκη 6, 4ος όροφος για (15) δεκαπέντε συνεχείς ημέρες. 

Άρθρο 2 

Η ισχύς της αρχίζει από την δημοσίευσή της στην Εφημερίδα της Κυ¬ 
βερνήσεως. 

Η παρούσα να δημοσιευθεί στην Εφημερίδα της Κυβερνήσεως (άρθρο 
1 του Ν.Δ. 1018/71). 

Θεσσαλονίκη, 2 Φεβρουάριου 1990 

Η Νομάρχης ι 

Α. ΞΗΡΟΤΥΡΗ 

' -♦- 

Αριθ. 529 (5) 

Τροποποίηση καθορισμού ορίων, όρων και περιορισμών δόμησης στον 
οικισμό Σταθμό Τοξοτών του Ν. Ξάνθης. 

Ο ΝΟΜΑΡΧΗΣ ΞΑΝΘΗΣ 
Έχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181 Δ/3.5.1985) 
«Περί τρόπου καθορισμού ορίων οικισμού της χώρας, κατηγορίες αυτών 
και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 


ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη οι¬ 
κισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΥΕ. 

5. Την υπ’ αριθ. 1/90 γνωμοδότηση του Συμβουλίου ΧΟΠ του Νο¬ 
μού. 

6. Την υπ’ αριθ. 49/89 απόφαση του Κοινοτικού Συμβουλίου της 
Κοινότητας Τοξοτών, αποφασίζουμε: 

Α. Τροποποιούμε τα όρια του οικισμού Σταθμού Τοξοτών της κοινό¬ 
τητας Τοξοτών κατά το τμήμα 1, 2, 3 .... 10, 11 όπως αυτά φαίνονται 
στα συνοδευτικά της παρούσας σχεδιαγράμματα σε κλ. 1:5000, που 
αποτελούν αναπόσπαστα μέρη της απόφασης αυτής και συντάχθηκαν 
βάσει στοιχείων χαρτών και επιτόπου ελέγχου. Βάζουμε σαν προϋπό¬ 
θεση η ακριβής υλοποίησή τους να γίνει με την φροντίδα της Κοινότη¬ 
τας. 

II. Καθορίζουμε τους ακόλουθους Γενικούς και Ειδικούς όρους και 
περιορισμούς δόμησης. 

Α. Γενικοί όροι Δόμησης 

1. Εντός των ορίων του τμήματος 1, 2, 3,... 10, 11 ισχύουν οι γενι¬ 
κοί όροι δόμησης που προβλέπονται από το Π.Δ. ΦΕΚ 181 Δ/ 
3.5.1985, αρτιότητα γηπέδου 600 τ.μ. (εξακόσια τ.μ.). 

2. Κατά παρέκκλιση εντός των ορίων του οικισμού θεωρούνται άρτια 
τα οικόπεδα με όποιο εμβαδόν είχαν στις 3.5.1985 ημέρα Δημοσίευσης 
του από 24.4.1985 Δ/τος. 

III. α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το τμήμα Πολεοδομίας και ΠΕ της Νομαρχίας ώστε να 
εξασφαλίζεται η συνέχεια των υπαρχόντων Κοινόχρηστων χώρων και η 
δημιουργία νέων Κοινόχρηστων χώρων σύμφωνα με τα οριζόμενα στις 
διατάξεις της παρ. I του άρθρου 6 του από 24.4.1985 Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.1985 
(ΦΕΚ 181 Δ/3.5.1985). 

IV. Καθορίζεται 

α) Τόπος ανάρτησης διαγράμματος: ο πίνακας ανακοινώσεων του 
Τμήματος Πολεοδομίας Ξάνθης 

β) χρόνος ανάρτησης διαγράμματος: δεκαπέντε (15) ήμερες από της 
υπογραφής αποφάσεως 

γ) αριθμός φύλλων: ένα 

δ) κλίμακα διαγράμματος: 1:5000 

Η παρούσα απόφαση, με το σχεδιάγραμμα οριοθέτησης του οικισμού 
που την συνοδεύει, να δημοσιευθεί στην Εφημερίδα της Κυβερνή¬ 
σεως. 

Ξάνθη, 19 Φεβρουάριου 1990 

Ο Νομάρχης 
Ε. ΘΑΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



